Aplicacions predeterminades

## Aplicacions predeterminades

Lück, Burkhard `<lueck@hube-lueck.de>`

Traductor: Antoni Bella
revisió Plasma 5.24 (12 de gener de 2022)

En aquest mòdul, podreu canviar els components predeterminats del KDE.

Els components són els programes que s'encarreguen de les tasques bàsiques, com el navegador web, l'emulador de terminal, el gestor de fitxers, el client de correu, el mapa electrònic i el marcador. Diferents aplicacions del KDE de vegades necessiten invocar un emulador de la consola, enviar un correu electrònic, gestionar fitxers i carpetes, mostrar el mapa o marcar un número al telèfon.

Per això mateix, constantment, aquestes aplicacions criden sempre a aquests components. Aquí podeu seleccionar quins programes seran aquests components.

La llista de l'esquerra mostra els tipus de components a configurar:

- Navegador web

- Gestor de fitxers

- Client de correu

- Emulador de terminal

- Mapa

- Marcador

Feu clic sobre el quadre combinat del component que voleu configurar. A la llista, seleccioneu el vostre navegador web, gestor de fitxers, client de correu electrònic, emulador de terminal, mapa i marcador preferits. Trieu Altres... per a obrir el diàleg Tria l'aplicació i seleccioneu manualment la vostra aplicació.